Source: https://narva-joesuu.ee/et/det.planeeringute-algatamine-uldinfo
Timestamp: 2020-08-05 11:47:39+00:00

Document:
Narva-Jõesuu linna Mustanina külas Auvere Agropargi ja selle lähiala detailplaneeringu ning detailplaneeringu keskkonnamõju hindamise algatamisest teavitamine
Planeerimisseaduse (PlanS) § 142 lg 2, § 77 ld-d 4-7, Keskkonnamõju hindamise ja keskkonnajuhtimissüsteemi seaduse (KeHJS) § 35 lg 6 ja 7 alusel Narva-Jõesuu Linnavalitsus teavitab, et Narva-Jõesuu Linnavolikogu 25.07.2020 otsusega nr 147 algatati Narva-Jõesuu linna Mustanina külas Auvere Agropargi ja selle lähiala detailplaneering ning selle keskkonnamõju strateegiline hindamine.
Detailplaneeringu koostamise eesmärk on Auvere Agropargi rajamine taimekasvatuse, vetikakasvatuse, linnukasvatuse, vesiviljeluse, söödatootmise teostamiseks planeeritaval alal ning tootmishoonete ja päikese- ning alternatiivenergiaparkide rajamine. Taotlusele lisatud eskiisi kohaselt on Agropargi ala jagatud erineva suurusega tootmismaa kinnistuteks, millele detailplaneeringu koostamise ajal kavandatakse tootmistegevusi, tulenevalt konkreetse ala tingimustest ning tootmise spetsiifikast.
Detailplaneeringu algatamine on vajalik selleks, et koostada Agropargi ala kohta terviklik ruumilahendus, millega määratakse maakasutus- ja ehitustingimused. Planeering hakkab koosnema planeerimise tulemusena valminud seletuskirjast ja joonistest, mis täiendavad üksteist ja moodustavad ühtse terviku. Auvere Agropargi tegevuses ei tohi rangelt arendada keemiatööstust ja/või keemia töötlemist.
Detailplaneeringu ala pindala on ca 1 427,22 ha. Detailplaneeringu ala hõlmab: reformimata riigimaad, Keskterritooriumi (katastritunnus 85101:001:0640), Västriku (katastritunnus 85101:012:0044), Vaivara metskond 28 (katastritunnus 85101:012:0029), Vaivara metskond 22 (katastritunnus 85101:012:0012), Kurvitsa (katastritunnus 85101:012:0084), Kassikaku (katastritunnus 85101:012:0028), Vaivara metskond 21 (katastritunnus 85101:012:0011), Leevikese (katastritunnus 85101:011:0034), Pääsu (katastritunnus 51401:001:0085), Narva karjääri tööstusterritooriumi (katastritunnus 85101:012:0100), Settebasseini (85101:012:0020), Metsise (katastritunnus 85101:011:0026), Nirgi (katastritunnus 85101:011:0102) kinnisasju.
Antud juhul tuleb detailplaneeringule algatada keskkonnamõju strateegiline hindamine KeHJS § 33 lg 1 p 3 ja § 6 lg 1 alusel. Asjaomase seisukoha detailplaneeringu ja selle KSH algatamisele on esitanud järgmised asutused: Kaitseministeerium, Keskkonnaamet, Maa-amet, Päästeamet, Rahandusministeerium, Riigimetsa Majandamise Keskus.
Detailplaneeringu korraldaja on Narva-Jõesuu Linnavalitsus, algataja, vastu võtja ja kehtestaja on Narva-Jõesuu Linnavolikogu.
Linnavolikogu otsuse nr 147 terviktekstiga saab tutvuda manuses ja Linnavalitsuse kantseleis tööaegadel aadressil Koidu tn 25, III korrus ja Narva-Jõesuu linna koduleheküljel http://narva-joesuu.ee/.
Asukohakaart ...
Narva-Jõesuu Linnavalitsus teatab, et Narva-Jõesuu Linnavalitsuse 17.12.2019 korraldusega nr 590 algatati Narva-Jõesuu linna Narva-Jõesuu linnas Metsa tn 26 asuva kinnistu detailplaneering
Narva-Jõesuu Linnavalitsus avaldab teadaande Planeerimisseaduse (PlanS) § 128 lõike 7 ja 8 alusel.
Narva-Jõesuu Linnavalitsus teatab, et Narva-Jõesuu Linnavalitsuse 17.12.2019 korraldusega nr 590 algatati Narva-Jõesuu linna Narva-Jõesuu linnas Metsa tn 26 asuva kinnistu detailplaneering. Planeeringu arendajaks on maaomanik.
PlanS § 125 lõike 1 punkti 1 kohaselt on detailplaneeringu koostamine nõutav linnades hoone püstitamiseks. Planeeringu eesmärk on Metsa tn 26 kinnistu (registriosa 4630850) kolmeks jagamine ja igale kinnistule kuni ühe kaksikelamu planeerimine; ehitusõiguse, liiklus- ja parkimislahenduse väljatöötamine, tehnovõrkudega varustatuse planeerimine, vajalike servituutide seadmine, haljastuse- ja heakorrastuse põhimõtete kindlaksmääramine ning planeeritavale hoonestusele üldiste arhitektuursete tingimuste seadmine. Detailplaneeringu ala pindala on ca 4120 m².
Detailplaneering on kehtiva üldplaneeringuga kooskõlas. Sama korraldusega jäeti algatamata nimetatud detailplaneeringu keskkonnamõju strateegiline hindamine. Detailplaneeringu koostamise ajal täiendavaid uuringuid ei ole vaja läbi viia.
Narva-Jõesuu Linnavalitsus teatab, et Narva-Jõesuu Linnavalitsuse 11.11.2019 korraldusega nr 533 algatati Narva-Jõesuu linna Narva-Jõesuu linnas Koidu tn 4 ja 6 asuvate kinnistute detailplaneering
Narva-Jõesuu Linnavalitsus teatab, et Narva-Jõesuu Linnavalitsuse 11.11.2019 korraldusega nr 533 algatati Narva-Jõesuu linna Narva-Jõesuu linnas Koidu tn 4 ja 6 asuvate kinnistute detailplaneering. Planeeringu arendajaks on maaomanik.
PlanS § 125 lõike 1 punkti 1 kohaselt on detailplaneeringu koostamine nõutav linnades hoone püstitamiseks. kirikuhoone ehitamine Koidu tn 6 kinnistule ja olemasoleva hävinud ajaloolise kirikuvundamendi eksponeerimine ja heakorrastamine Koidu tn 4 kinnistul, liiklus- ja parkimislahenduse väljatöötamine, tehnovõrkudega varustatuse planeerimine, vajalike servituutide seadmine, haljastuse- ja heakorrastuse põhimõtete kindlaksmääramine ning planeeritavale hoonestusele üldiste arhitektuursete tingimuste seadmine. Detailplaneeringu ala pindala on ca 7344 m². Detailplaneering on kehtiva üldplaneeringuga kooskõlas. Sama korraldusega jäeti algatamata nimetatud detailplaneeringu keskkonnamõju strateegiline hindamine. Detailplaneeringu koostamise ajal täiendavaid uuringuid ei ole vaja läbi viia.
Narva-Jõesuu Linnavalitsus teatab, et Narva-Jõesuu Linnavalitsuse 17.12.2019 korraldusega nr 589 algatati Narva-Jõesuu linna Narva-Jõesuu linnas Kalevi tn 18 asuva kinnistu detailplaneering. Planeeringu arendajaks on maaomanik
PlanS § 125 lõike 1 punkti 1 kohaselt on detailplaneeringu koostamine nõutav linnades hoone püstitamiseks. Planeeringu eesmärk on Kalevi tn 18 kinnistu (registriosa 4998808) kolmeks jagamine ja igale kinnistule kuni ühe kaksikelamu planeerimine; ehitusõiguse, liiklus- ja parkimislahenduse väljatöötamine, tehnovõrkudega varustatuse planeerimine, vajalike servituutide seadmine, haljastuse ja heakorrastuse põhimõtete kindlaksmääramine ning planeeritavale hoonestusele üldiste arhitektuursete tingimuste seadmine. Detailplaneeringu ala pindala on ca 4710 m².
Narva-Jõesuu Linnavalitsus teatab, et Narva-Jõesuu Linnavalitsuse 12.03.2019 korraldusega nr 118 algatati Aiaotsa kinnistu (registriosa 1511308 https://xgis.maaamet.ee/ky/85101:003:0083) detailplaneering.

References: § 142
 § 77
 § 35
 § 33
 § 6
 § 128
 § 125
 § 125
 § 125